OzLabs/hebrew-wiki-articles huggingface dataset:
דגים אמפיביים

דגים אמפיביים היא קבוצה לא טקסונומית של דגים, המסוגלים לעזוב את המים ולשהות על היבשה באופן זמני. יצורים אלו נעים בשיטות ודפוסים שונים, כגון תנועה גלית, קפיצה או מעין הילוך, ומפגינים שימוש בחלקים שונים של הגוף כמו סנפירי חזה, האגן והזנב.

בתהליך שנקרא היפוך אבולוציוני (evolutionary reversal) (ראו הומופלסיה), חיים "כפולים" אלו התפתחו בנפרד אצל מספר מינים לאורך ההיסטוריה, אחדים נכחדו מכבר ואחרים עדיין קיימים. אחד מהמקרים האלו נוגע לכל בעל חוליות יבשתי שחי אי פעם, והוא אכלוס הקרקע על ידי אבותיהם הקדומים הדגים. אלו הדגים שהעזו ועלו אל היבשה, החלו לשגשג בה ולתפוס גומחות אקולוגיות פנויות, מה שהוביל לשליטה של החולייתנים עליה. רבים מהדגים הקדומים היו בעלי איברים דמויי-ריאות, ואחרים, ביניהם דגי הריאות, עדיין מחזיקים בהם. בשונה מהם, אצל רוב מיני הדגים המודרניים התפתחו איברים אלו לשלפוחיות אוויר, שעוזרות להם לשלוט בציפה. בשל כך, הדגים האמפיביים החסרים את הריאות מפגינים הסתגלויות אבולוציוניות אחרות לחיים מחוץ למים, כגון צריכת חמצן מהזימים או מהעור שלהם. בנוסף, חלק מן הדגים האמפיביים מסוגלים לראות בבירור דרך האוויר, על אף השוני בינו לבין המים.

== רשימה של דגים אמפיביים ==
=== נושמי ריאות ===
* מספר דגים בעלי "ריאות": כיום הם נחשבים נכחדים. חלק מקבוצה זאת היו האבות הקדומים של קבוצת בעלי ארבע רגליים.
* דגי ריאות (dipnoi): שישה מינים, בעלי זימים דמויי גפיים והיכולת לנשום אוויר.

=== נושמי זימים או עור ===
* יבשתנים (Oxudercinae): תת-משפחה זו היא כנראה בעלת היכולת הגבוהה ביותר להסתגלות לקרקע מבין כל הדגים. יבשתנים נמצאים בביצות שמכילות מנגרובים באפריקה ובאוקיינוס האטלנטי-הודי, הם יכולים לשרוד ביבשה עד כשלושה ימים וחצי. יבשתנים נושמים דרך העור שלהם ודרך הרירית שנמצאת בפיהם (קרום רירי) וגם דרך הלוע. זה דורש מן היבשתנים להיות רטובים ומגביל אותם לאזורי מחיה לחים בלבד.
*כמה צלופחאים (Anguilliformes): ישנם צלופחים, כמו צלופח אירופאי וצלופח אמריקאי, אשר יכולים לחיות ביבשה לתקופת זמן ממושכת אם האדמה לחה.
*ראשנחשיים (Channidae): משפחת דגים זאת חייבת לצרוך אוויר תוך תקופות זמן מסוימות אחרת היא תטבע.
*צלופח חשמלי, מין דרום אמריקאי הפותר את בעיית המחסור בחמצן במימי האמזונאס בנשימת אוויר.

== לקריאה נוספת ==
<div class="mw-content-ltr">
* Sayer, M. D. J., and J. Davenport (1991), "Amphibious fish: why do they leave water?", Reviews in Fish Biology and Fisheries 1(2): 159-181.
* Sayer, Martin DJ (2005), "Adaptations of amphibious fish for surviving life out of water.", Fish and Fisheries 6(3): 186-211.
</div>

==הערות שוליים==

*
יוסי פוני

יוסי פוני (במרכז) עם המפכ"ל [[יוחנן דנינו בטקס סיום קורס קציני מג"ב, פברואר 2015]]
יוסף (יוסי) פוני (נולד ב-1960) הוא קצין במשטרת ישראל בדרגת תת-ניצב, בתפקידו האחרון כיהן כסגן מפקד משמר הגבול. 
== חייו ==
פוני משרת בשירות קבע במשמר הגבול מ-1980. ב-1992 מונה למפקד פלוגה ח' במג"ב עזה, ב-1994 מונה למפקד פלוגה ג' במג"ב ירושלים וב-1995 לקצין אג"ם מג"ב ירושלים. בשנים 1998 עד 2003 שירת כראש ענף מבצעים במג"ב ירושלים ולאחר מכן כיהן כסגן מפקד מג"ב ירושלים. ב-2007 מונה למפקד מג"ב רמון וב-2008 למפקד מג"ב דרום. ביוני 2011 קודם לדרגת תת-ניצב ומונה למפקד מג"ב ירושלים, ב-2012 מונה לסגן מפקד מג"ב ושירת בתפקיד עד יולי 2016. 

בעל תואר ראשון במזרחנות ותואר שני בהיסטוריה של המזרח התיכון.

==קישורים חיצוניים==

==הערות שוליים==

קטגוריה:שוטרי משמר הגבול
קטגוריה:ישראלים שנולדו ב-1960
אלמוג חזן

אלמוג חזן (נולד ב-6 בפברואר 1974 בבית שאן) הוא כדורגלן עבר ישראלי ששיחק בעמדת הקשר.

חזן זכור בעיקר מתקופתו כשחקן קבוצת הפועל בית שאן, במדיה כבש את שער השוויון הזמני במשחקה מול בית"ר ירושלים, משחק שזכה לכינוי "משחק השרוכים".

== קריירה ==
חזן החל לשחק כדורגל במחלקת הנוער של הפועל בית שאן. את משחקו הראשון בליגה הבכירה ערך במחזור הראשון של עונת 1994/1995, כאשר פתח בהרכב הקבוצה בהפסד 0–1 לקבוצת הפועל פתח תקווה, והוחלף בדקה ה-58. בסך הכל הוא שותף באותה עונה ב-16 משחקים, מתוכם 7 בהרכב הפותח (באותה העונה ליוו הבמאים רינו צרור ודורון צברי את הקבוצה ואת הצלחתה להישאר בליגה הבכירה בסרטם "בית שאן: סרט מלחמה").

לאחר עונת השאלה, חזר השחקן לקבוצה לקראת עונת 1996/1997, במהלכה שותף בשני משחקים בלבד, כמחליף. בעונת 1997/1998 קיבל חזן תפקיד משמעותי יותר בסגל הקבוצה ושותף ב-16 משחקים, מתוכם 9 בהרכב הפותח. ב-2 במאי 1998 כבש את שער הבכורה שלו בליגה הבכירה, כאשר הבקיע שער שוויון זמני בדקה ה-86 של המשחק מול בית"ר ירושלים, אשר זכה לכינוי "משחק השרוכים".

בעונת 1998/1999 שותף חזן ב-16 משחקים, מתוכם 9 בהרכב הפותח. בסיום עונה זו ירדה הקבוצה לליגת המשנה, לאחר שסיימה במקום ה-15 (מתוך 16), ולא שבה מאז לליגת העל. גם חזן בעצמו לא שיחק שוב בליגה הבכירה.

חזן המשיך לשחק בקבוצת הפועל בית שאן מספר שנים לאחר הירידה לליגת המשנה. לאחר מכן שיחק בקבוצות נוספות באזור הצפון, בהן עירוני טבריה והפועל אסי גלבוע, עד שפרש ממשחק פעיל במדי קבוצת הפועל עפולה בליגה א'. משחקו האחרון היה בניצחון 2–1 על בני ג'דידה-מכר, יום לפני יום הולדתו ה-36.

כיום מנהל חזן חנות לביגוד, הנעלה וציוד ספורט בעפולה.

==קישורים חיצוניים==

* זיו אמויאל, [http://www.goler1.co.il/article/2542 "חלק מהשחקנים לא רצו שהפועל תל אביב תזכה באליפות"], באתר "גולר", 16 באוגוסט 2011

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בית שאן: כדורגלנים
קטגוריה:כדורגלני הפועל בית שאן
קטגוריה:כדורגלני מכבי כפר כנא
קטגוריה:כדורגלני הפועל עפולה
קטגוריה:כדורגלני עירוני טבריה
קטגוריה:כדורגלני הפועל מגדל העמק
קטגוריה:כדורגלני מכבי עירוני ג'ת אל-אהלי
קטגוריה:ישראלים שנולדו ב-1974
מיעוט נראה

לפי החוק הקנדי, קבוצת "מיעוטים נראים" (באנגלית: A visible minority) היא קבוצת מיעוט המובחנת על פי גזעה. זאת להבדיל מקבוצה של מיעוט שאינה נראית, כלומר קבוצה שמובחנת לפי קריטריון של שפה או דת, פרמטרים שאי אפשר להבחין בהם במבט חיצוני. המונח משמש בעיקר לצרכים דמוגרפיים סטטיסטיים בקנדה, וכן לשם אפליה מתקנת.

==יישומים בחוק== 
בשנת 1986 חוקקה קנדה את חוק השוויון בתעסוקה לפיו מוגדרים בני "מיעוטים נראים" כ"אנשים, להוציא ילידים, ששייכים לגזעים לא-קווקזים או שהם בלתי-לבנים בצבעם." גם ההגדרה בארצות הברית דומה, אך היא משמשת גם להכללת ילידי אמריקה אדומי העור. 

==ביקורת==
מבקרי ההבחנה הזו טוענים שטרמינולוגיה זו זהה לזו ששימשה את מבצעי העיקורים במחצית הראשונה של המאה ה-20. תומכי הקיטלוג הזה טוענים שבהיעדר אמצעים טובים יותר להבחנה בין אוכלוסיות על פי מוצא אתני, יש לנקוט קטגוריות ישנות, פשוטות יותר, למרות כובד המשקל ההיסטורי והעוולות שנקשרו לאורך ההיסטוריה המודרנית עם שיטות סיווג אלה.

==הערות שוליים==

קטגוריה:קנדה: ממשל
קטגוריה:קנדה: פוליטיקה
קטגוריה:קנדה: היסטוריה
אזאד קשמיר

אזאד קשמיר (באורדו: آزاد جموں و کشمیر - אזאד ג'אמו א-קשמיר), או "קשמיר החופשית" (תרגום) היא טריטוריה עצמאית אוטונומית בפקיסטן. אזאד קשמיר שוכנת ממערב להודו וגובלת ב"ג'אמו וקשמיר" ההודית. היא הייתה חלק מאחת המדינות העצמאיות (Princely state) שהתקיימו לפני המלחמה הראשונה בין הודו לפקיסטן בשנת 1947 אשר לאחריה חדלו להתקיים.

היא גובלת בגילגיט-בלטיסטן (Gilgit–Baltistan) ויחדיו הן מכונות על ידי האו"ם וארגונים בינלאומיים נוספים "קשמיר שבשליטת פקיסטן", ומכונה "שטחי ג'אמו וקשמיר שבכיבוש פקיסטני" בהודו. האזור הוא חלק מהמחלוקת ארוכת השנים על קשמיר. ממערבה שוכן מחוז ח'ייבר פח'טונח'ווה ומדרום מחוז פנג'אב של פקיסטן.

אזאד קשמיר נתונה לחסות פקיסטנית עם שלטון עצמי, אולם על פי חוקת פקיסטן האזור אינו חלק מן המדינה, ולכן באופן רשמי מהווה ישות מדינית נפרדת מפקיסטן.

בירתה היא מוזאפרבאד (Muzaffarabad), שטחה הוא כ-13,297 קמ"ר, ואוכלוסייתה מונה כ-4.5 מיליון תושבים נכון לשנת 2017.

== קישורים חיצוניים ==

* 
* 

אזאד
קטגוריה:יחסי הודו–פקיסטן
קטגוריה:אזורים בעלי שלטון עצמי
קטגוריה:מדינות וטריטוריות דוברות אורדו
קטגוריה:מדינות וטריטוריות שהוקמו ב-1947
קטגוריה:קשמיר
ברדלס מזרח אפריקני

ברדלס מזרח אפריקני (שם מדעי: Acinonyx jubatus raineyi) הוא תת-מין של ברדלס הערבות.

בין תת-המין לבין תת-המין הברדלס הדרום-אפריקני קיימת כמעט זהות גנטית, אך ההבחנה של תת-המין כתת-מין נפרד עדיין קיימת.

==תפוצה==
הברדלס המזרח אפריקני מצוי בדרום סומליה, קניה, טנזניה ואוגנדה. כמו רוב תת-המינים גם הוא מצוי בסכנת הכחדה ומספר הפריטים איננו ידוע.

==מזון==
טרפו של הברדלס המזרח אפריקני הוא צבאי תומסון, מכרסמים, ארנבות וכדומה.

==קישורים חיצוניים==

קטגוריה:טקסונים שתוארו בידי אדמונד הלר
קטגוריה:ברדלס
קטגוריה:טנזניה: יונקים
קטגוריה:בעלי חיים שתוארו ב-1913
מוצב שרייפה

תמונה שצולמה ממוצב שרייפה ברצועת הביטחון ברקע הכפר אבל א-סאקי, ההר המושלג ברקע הוא החלק הצפוני מערבי של החרמון הסורי (1998) 
פתיחת ציר לעבר מוצב חיל התותחנים שרייפה בדרום לבנון בשנת 1998
מבט לתוך מוצב שרייפה ברצועת הביטחון בלבנון ועל התומ"תים. (1998)
מוצב שרייפה, מרץ 2000
מוצב שרייפה היה מוצב של חיל התותחנים בגזרה המזרחית ברצועת הביטחון בדרום לבנון כ-8 ק"מ צפונית לגבול. המוצב היה ממוקם על רכס אל-ח'יאם, בחלקו הצפון מזרחי של עמק עיון - מזרחית למרג' עיון, מערבית לערוץ החצבאני ההררי ("וואזני"), ומצפון לעיירה אל-ח'יאם. המוצב שכן מדרום למוצב עיישייה וממזרח למוצב הבופור ונועד לגיבוי ארטילרי למוצבי צה"ל וצד"ל בגזרה המזרחית, ולמענה בשעת הצורך לחיילי צד"ל ולסוהרים בכלא אל-ח'יאם. 

== מבנה ==
מוצב שרייפה היה המוצב החודר היחידי של חיל התותחנים בגזרה המזרחית רצועת הביטחון (בנוסף היה גם את מוצב טבק שנמצא אף הוא בתוך רצועת הביטחון, אך בחלקה המערבי). המוצב היה מחולק לשני מוצבי משנה: שרייפה עליון ושרייפה תחתון. המוצב התחתון היה ממוקם כ-100-150 מטר דרומית מערבית לעליון וקצת נמוך ממנו. 
ככלל, המוצב היה מאויש באורח קבוע על ידי סוללת תותחים אחת והתחתון אויש רק כתגבור (ע"פ החלטות מח"ט) וכאשר העליון היה בשיפוצים. 
המוצב העליון היה מוקף בבטונדות וממוגן כראוי והרבה יותר מאורגן מאשר המוצב התחתון. הוא כלל מטבח וחדר אוכל מסודר, חדר תדריכים וחדר חובשים גדול, כאשר במוצב התחתון הלינה הייתה באוהלים בין סוללות עפר. 
במוצב הייתה מחלקת חי"ר מתוגברת בצוות טנק וכן צוות נ"מ צוות הנ"מ היה ללא נשק נ"מ, אלא עם אמצעי תצפית. מטרתה של המחלקה הייתה להגן על המוצב ולהציב מארבים על הציר המוביל מהגדר למוצב. אספקת המים הייתה מגיעה למוצב בעזרת מכליות המים של צד"ל.

בינואר 2000 נבנו סביב המוצב רשתות ברזל ענקיות, שנועדו לתת מענה לירי טילים על מוצבי צה"ל בדרום לבנון באותה תקופה. רשתות הברזל נועדו לגרום להפעלת מנגנון הטילים לפני שיפגעו בעמדות המוצב.

ב-24 במאי 2000, בעקבות התמוטטות צד"ל ונסיגת צה"ל מרצועת הביטחון ננטש המוצב ופוצץ.

== ראו גם ==
* הלחימה בדרום לבנון (1985–2000)
* מלחמת לבנון הראשונה

== לקריאה נוספת ==
* 

== קישורים חיצוניים ==

* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=12 מוצב שרייפה], באתר "מפת סיפור מוצבי אזור הביטחון בלבנון"
* עמוס הראל, [http://www.fresh.co.il/vBulletin/showpost.php?p=4565547&postcount=41 על מה חושבים בדרך לשרייפה], הארץ, 01.06.1999, כפי שהועלה באתר "פרש".

שרייפה
קטגוריה:חיל התותחנים הישראלי
ז'אן דפו

ז'אן דפו (בצרפתית: Jean Deffaugt; 31 במאי 1896 – 1 ביולי 1970) היה ראש העיר אנמס שבצרפת במהלך מלחמת העולם השנייה וחסיד אומות העולם.

==סיפור ההצלה==
במאי 1944 שמע דפו על לכידתה של קבוצה ובה 28 ילדים יהודים שניסו לעבור את הגבול לשווייץ בסיוע המחתרת הצרפתית ובראשות מדריכתם מריאן כהן. דפו הגיע לבית הסוהר של הגסטפו ששכן בבניין בית מלון בעיר. הוא הצליח להביא לשחרורם של 17 ילדים מהקבוצה, בני 4 עד 11, והבטיח למפקד הגסטפו המקומי שהוא ערב אישית לכך שהילדים יוחזרו לגסטפו אם הגסטפו ידרוש זאת. דפו העביר את הילדים למקום מסתור, ולאחר מכן שב מספר פעמים לכלא וסייע ליתר הילדים במזון ובבגדים, למרות הסיכון לחייו בכל פעם שנכנס בשערי הכלא.

ביולי 1944 הודיע מפקד הגסטפו לדפו שיש לשלוח את הילדים שנותרו בכלא ליעד בלתי ידוע. דפו הצליח להביא גם לשחרורם של ילדים אלה, וב-18 באוגוסט 1944 שוחררה אנמס על ידי כוחות בעלות הברית.

==לאחר המלחמה==
חלק מהילדים שהציל דפו נותרו להתגורר בצרפת אחרי המלחמה, וחלקם היגרו לבריטניה ולישראל.

בשנת 1966 הוענק לדפו אות חסידי אומות העולם על ידי יד ושם.

==קישורים חיצוניים==
* [http://www.yadvashem.org/he/righteous/stories/deffaugt.html סיפורו של דפו] באתר יד ושם.

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מקבלי אות לגיון הכבוד
קטגוריה:מעוטרי מדליית הרזיסטנס
קטגוריה:צרפתים שנולדו ב-1896
קטגוריה:צרפתים שנפטרו ב-1970
גז'גוז' ונדזינסקי

גז'גוז' ונדזינסקי (בפולנית: Grzegorz Wędzyński; נולד ב-4 ביוני 1970) הוא כדורגלן עבר פולני ששיחק בעמדת הקשר, וכיום מאמן כדורגל.

==קריירת משחק==
ונדזינסקי ערך בסך הכל 297 הופעות ליגה בפולין (בליגת העל הפולנית, הליגה הפולנית הראשונה, השנייה והשלישית), וכבש 24 שערים. הוא שותף כמחליף בשני משחקים בנבחרת פולין, בסך הכל 8 דקות משחק.

הקבוצה עימה מזוהה ונדזינסקי בישראל היא מכבי תל אביב, אליה הגיע בקיץ 1999 מפולוניה ורשה, ובמדיה שיחק 101 משחקי ליגה. הוא אף שיחק עם הקבוצה במסגרת הליגה האירופית בעונות 1999-2000 ו-2001-2002, וזכה עימה פעמיים בגביע המדינה בכדורגל, בשנים 2001 ו-2002. לאחר שלוש עונות קבוצה, עבר השחקן לקבוצת עירוני ראשון לציון, וירד עימה לליגה השנייה, לאחר שהקבוצה סיימה במקום ה-12 והאחרון בליגה הלאומית (כיום ליגת העל). בסיום אותה עונה, עבר השחקן לקבוצת עירוני קריית שמונה. זו הייתה עונתה הראשונה של הקבוצה בליגה השנייה, ולמרות זאת, הקבוצה התמודדה על העלייה אך כשלה במחזור האחרון. לאחר עונה אחת בקבוצה, חזר השחקן לליגה הפולנית, לקבוצת גורניק לצ'נה, קבוצתו האחרונה בליגת העל הפולנית.

הוא פרש ממשחק פעיל בסיום עונת 2011-2012, בה שימש כמאמן-שחקן בקבוצת פוגון סידלצה.

==קריירת אימון==
במקביל לשנותיו האחרונות כשחקן פעיל, שימש ונדזינסקי גם כמאמן.
הוא אימן ושיחק בקבוצת נריו אוסטרולוקה מהליגה הרביעית בפולין, ורשם במדיה 16 הופעות בין השנים 2008-2010.
משם עבר לקבוצת פוגון סידלצה, מהליגה הרביעית בפולין, ובעונתו השנייה במועדון הדריך את הקבוצה בהעפלתה לליגה השלישית.

ב-24 באוקטובר 2011 סיים את תפקידו כמאמן הקבוצה ובסיום העונה אף פרש ממשחק פעיל.

ב-30 במרץ 2012 מונה כמאמן בקבוצת אלאנה טורון מהליגה השלישית אך פוטר כעבור כחצי שנה, ב-18 בספטמבר 2012, והוחלף על ידי המאמן רוברט קושצ'לאק.

==תארים כשחקן==
;לגיה ורשה
* הגביע הפולני: 1994, 1995
* הסופר קאפ הפולני: 1995

;מכבי תל אביב
* גביע המדינה: 2000/2001, 2001/2002

==קישורים חיצוניים ==

* [https://web.archive.org/web/20140911154806/http://www.maccabi-tlv.co.il/iw/player/1079/ עמוד השחקן] באתר הרשמי של מכבי תל אביב
* 

==הערות שוליים==

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני פולוניה ורשה
קטגוריה:כדורגלני לגיה ורשה
קטגוריה:כדורגלני ל.ק.ס. לודז'
קטגוריה:כדורגלני מכבי תל אביב
קטגוריה:כדורגלני הפועל ראשון לציון
קטגוריה:כדורגלני עירוני קריית שמונה
קטגוריה:כדורגלני נבחרת פולין
קטגוריה:כדורגלנים זרים בישראל
קטגוריה:ספורטאים פולנים בישראל
קטגוריה:מאמני כדורגל פולנים
קטגוריה:פולנים שנולדו ב-1970
סיאד חלילוביץ'

סיאד חלילוביץ (בבוסנית: Sejad Halilović; נולד ב-16 במרץ 1969) הוא כדורגלן עבר בוסני אשר שיחק בעמדת הקשר וייצג את נבחרות ו.

==קריירה ==
חלילוביץ' החל את הקריירה המקצוענית שלו בקבוצה הקרואטית ציבאליה, ובמהלך השנתיים בהם שיחק בקבוצה שותף 46 פעמים וכבש 4 שערים. בשנת 1992 חתם בקבוצת קרואטיה זאגרב (כיום דינמו זאגרב) לשלוש עונות, במהלכן זכה באליפות ובגביע. במהלך שלוש העונות בהן שיחק במועדון שותף חלילוביץ' ב-59 משחקים וכבש תשעה שערים.

בקיץ 1995 חתם חלילוביץ' בריאל ואיאדוליד מהליגה הספרדית, אך לאחר עונה בה שותף 17 פעמים ולא מצא את הרשת, עבר לליגה הישראלית וחתם בקבוצת הפועל באר שבע אותה אימן אלי גוטמן. חלילוביץ' היה חלק משמעותי בקבוצה שזכתה באותה העונה בגביע המדינה לאחר שניצחה בגמר 0:1 את מכבי תל אביב.

בקיץ 1997 עבר חלילוביץ' לליגה הטורקית, ושיחק במשך שלוש שנים בשלוש קבוצות שונות. בשנת 2000 חזר לקרואטיה וחתם בקבוצת אוסייק, במדיה ערך שמונה הופעות. בעונת חזר חלילוביץ' שוב לישראל ושיחק בקבוצת עירוני ראשון לציון, וסייע לקבוצה להישאר בליגת העל.

לאחר ששיחק בקבוצות נוספות בקרואטיה, פרש חלילוביץ' ממשחק פעיל בשנת 2004, במדי קבוצת ליובליאנה הסלובנית.

החל משנת 2008 שימש כמאמן במחלקת הנוער של דינמו זאגרב, אך בשנת 2014 עזב את המועדון לאחר שבנו, אלן חלילוביץ', עבר לברצלונה.

===נבחרת לאומית===
ב-17 באוגוסט 1994 ערך חלילוביץ' את הופעתו היחידה במדי נבחרת קרואטיה, בניצחון 0:4 על נבחרת ישראל באצטדיון רמת גן.

בנוסף, לזכותו של חלילוביץ' 15 הופעות במדי נבחרת בוסניה והרצגובינה.

==חיים אישיים==
סיאד חלילוביץ' הוא אביו של הכדורגלן אלן חלילוביץ'. שני בניו האחרים, דינו ודמיר, משחקים במחלקות הנוער של ברצלונה.

==תארים==
;דינמו זאגרב
* אליפות קרואטיה: 1992/1993
* הגביע הקרואטי: 1993/1994

;הפועל באר שבע
* גביע המדינה: 1996/1997

==קישורים חיצוניים ==

* 

קטגוריה:כדורגלנים בוסנים
קטגוריה:כדורגלנים קרואטים
קטגוריה:קשרי כדורגל בוסנים
קטגוריה:קשרי כדורגל קרואטים
קטגוריה:כדורגלני ציבאליה
קטגוריה:כדורגלני דינמו זאגרב
קטגוריה:כדורגלני ריאל ואיאדוליד
קטגוריה:כדורגלני הפועל באר שבע
קטגוריה:כדורגלני קראבוקספור
קטגוריה:כדורגלני איסטנבולספור
קטגוריה:כדורגלני אלטאי
קטגוריה:כדורגלני אוסייק
קטגוריה:כדורגלני הפועל ראשון לציון
קטגוריה:כדורגלני רייקה
קטגוריה:כדורגלני נבחרת קרואטיה
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בספרד
קטגוריה:ספורטאים קרואטים בטורקיה
קטגוריה:ספורטאים קרואטים בסלובניה
קטגוריה:ספורטאים בוסנים בישראל
קטגוריה:ספורטאים בוסנים בספרד
קטגוריה:ספורטאים בוסנים בטורקיה
קטגוריה:ספורטאים בוסנים בסלובניה
קטגוריה:קרואטים שנולדו ב-1969
קטגוריה:בוסנים שנולדו ב-1969
יועז פנקס

יועז פנקס הוא קצין משטרה ישראלי בדרגת תת-ניצב, בתפקידו האחרון כיהן כסגן מפקד מחוז חוף.

פנקס שירת כקצין אגף החקירות והמודיעין של מרחב ירקון, מפקד תחנת גלילות, ראש אגף חקירות במרחב ירקון, קצין אגף החקירות והמודיעין של מחוז הדרום וראש זרוע כללית (העוסקת בהונאת המוסד לביטוח לאומי) ביחידה הארצית למאבק בפשיעה הכלכלית. ב-2012 מונה למפקד היחידה בדרגת תת-ניצב וב-2016 לסגן מפקד מחוז חוף.

פנקס בוגר המכללה לביטחון לאומי ובעל תואר שני במדע המדינה מאוניברסיטת חיפה.

פנקס התאלמן לאחר שרעייתו מאלי, שוטרת במשטרת ישראל, נפטרה במהלך שירותה. לזוג שני ילדים.

==קישורים חיצוניים==
*[http://www.police.gov.il/articlePage.aspx?aid=525 אושרו מינויי מפקדים חדשים ליאל"כ וליאחב"ל], אתר משטרת ישראל, 27 באוגוסט 2012

קטגוריה:ראשי היחידה הארצית למאבק בפשיעה הכלכלית
קטגוריה:תתי-ניצבים במשטרת ישראל
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
סיגל בר צבי

סיגל (סיגלית) בר צבי (נולדה ב-1969) היא קצינת משטרה ישראלית בדרגת ניצב, המכהנת כראש אגף המבצעים. קודם לכן כיהנה כסגנית מפקד מחוז דרום, ראש חטיבת השיטור באגף המבצעים, ראש חטיבת קהילה ומתנדבים ומפקדת מרחב איילון במחוז תל אביב.

==ביוגרפיה==
בר צבי נולדה וגדלה בשכונת קטמון בירושלים. אמה טיפלה בילדים ואביה היה שרברב. למדה בתיכון אינטגרטיבי, ושירתה בצבא כקצינת קישור.

===קריירה===
בר צבי התגייסה למשטרת ישראל בשנת 1991 ושירתה כסוכנת סמויה ביחידה המרכזית של מחוז מרכז. בהמשך יצאה לקורס הקצינים של המשטרה ושירתה כקצינת כוח אדם במרחב שרון, קצינת המבצעים של מרחב שרון, מפקדת תחנת המשטרה ברעננה וראש אגף התנועה במרחב שרון. ביולי 2009 מונתה למפקדת תחנת תל אביב צפון, שם הייתה לאישה הראשונה שמונתה לתפקיד. בינואר 2012 מונתה למפקדת תחנת פתח תקווה.

בספטמבר 2013 מונתה למפקדת מרחב נתב"ג, היא האישה הראשונה שמונתה לפקד על מרחב במשטרת ישראל. בתקופת המהומות בקרב הפלסטינים וערביי ישראל ב-2014 מונתה לעמוד בראש אחת המפקדות המשימתיות שהוקמו במשטרה, שפעלה בין השאר במהומות סביב הר הבית והלווית הנער מוחמד אבו ח'דיר. ב-2015 נשלחה כנציגת משטרת ישראל ללימודים במכללה לביטחון לאומי.

באוגוסט 2016 מונתה למפקדת מרחב איילון במחוז תל אביב. בספטמבר 2018 הועלתה לדרגת תת-ניצב ונבחרה להקים ולפקד על חטיבת קהילה ומתנדבים באגף שיטור אבטחה וקהילה. בתחילת 2020 מונתה לראש חטיבת השיטור. בפברואר 2021 הוחלט למנותה לתפקיד סגנית מפקד מחוז דרום, ובכך הייתה לאישה הראשונה בתפקיד סגן מפקד מחוז.

בספטמבר 2021 מונתה לראש אגף המבצעים, התפקיד המבצעי הראשון בתולדות המשטרה שמבצעת אישה בדרגת ניצב.

במאי 2023 קראה בר צבי להכריז על מצב חירום לאומי בשל ריבוי מקרי הרצח בחברה הערבית. היא הודתה כי המשטרה נחלשה בשנים האחרונות והזהירה כי הסדר החברתי תלוי על בלימה בשל כך. היא סימנה את המחסור בכוח האדם כגורם מרכזי להיחלשות המשטרה וציינה כי ארגוני הפשיעה שולטים כיום ברחוב הערבי.

ב-22 ביולי 2024 הודיעה על פרישתה מהארגון אחרי 33 שנות שירות.

===חיים אישיים===
בר צבי אם לשתיים. היא בעלת תואר ראשון במנהל עסקים משלוחת אוניברסיטת דרבי בישראל ותואר שני במדיניות וממשל עם התמחות בביטחון לאומי מאוניברסיטת חיפה והמכללה לביטחון לאומי. מתגוררת בכפר סבא.

=== הוקרה ===
2018: רשימת 50 המשפיעות של גלובס ליידי

2021: אות פורום דבורה לביטחון לאומי<ref></ref>

2022: רשימת 50 הנשים המשפיעות של גלובס<ref></ref>

2022: רשימת הPowerWomen של פורבס ישראל<ref></ref>

==קישורים חיצוניים==

* 
* 
* 
* 
* 

==הערות שוליים==

קטגוריה:קצינות משטרה בדרגת ניצב
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:קטמון: אישים
קטגוריה:ראשי אגף שיטור וביטחון
קטגוריה:ישראליות שנולדו ב-1969
קטגוריה:ישראלים שנולדו ב-1969
רבי אליעזר בן יעקב (השני)

רבי אליעזר בן יעקב השני היה לפי ההשערה תנא מתלמידי רבי עקיבא, שפעל בארץ ישראל בדור הרביעי של התנאים.

== ההשערה בדבר קיומו ==
בספרות העוסקת בתולדות התנאים והאמוראים, מקובלת הייתה עד העת החדשה, ההנחה בדבר קיומו של תנא אחד בשם רבי אליעזר בן יעקב. ואולם הנחה זו עוררה קשיים; רבי אליעזר בן יעקב היה מוכר כתנא שחי בשלהי ימי בית המקדש השני ובתקופה שלאחר חורבנו (המאה הראשונה לספירה). בקטעים המיוחסים לו בתלמוד הוא מרבה למסור פרטים על בית המקדש ועבודתו, והתלמוד הבבלי אף מייחס לו את חיבורה של מסכת מידות, המתארת בפרוטרוט את בית המקדש השני. וישנן עדויות נוספות בכתבי חז"ל התומכות בהשערה לפיה הוא חי בימי הבית השני.

מאידך, במדרש בראשית רבה הוא נמנה בין אחרוני תלמידיו של רבי עקיבא: "שנים עשר אלף תלמידים היו לרבי עקיבא... וכולם בפרק אחד מתו... ובסוף העמיד שבעה: רבי מאיר, ורבי יהודה, רבי יוסי, ור' שמעון... ור' אליעזר בן יעקב". הוא מוזכר גם כמי שהשתתף בעיבור השנה עם תלמידי רבי עקיבא. כמו כן, בכמה מקורות מובאת דעתו לצד דעה של אחד מתלמידי רבי עקיבא הללו, ומשתמע שהיה בן דורם וחברם.

לאור זאת, שוררת הסכמה בין חוקרי העת החדשה, בהם הרבנים זכריה פרנקל ויצחק אייזיק הלוי, כי היו שני תנאים בשם רבי אליעזר בן יעקב, ואף הועלתה השערה בדבר קרבה משפחתית ביניהם.

לדברי הרב אהרן הימן, אף ביחס לחכם זה נאמר הכלל "משנת רבי אליעזר בן יעקב קב ונקי".

עם זאת, ישנם קשיים בהשערה זו, כמו למשל העובדה שהמשנה מביאה מדברי שני האישים ואינה טורחת לתת בהם סימן היכר, כמו "הזקן" או "הגדול" וכדומה. ואף נראה שחלק מהראשונים סברו שמדובר באדם אחד.

== ראו גם ==
* רבי אליעזר בן יעקב

== לקריאה נוספת ==
* מרדכי מרגליות (עורך), "ר' אליעזר בן יעקב (השני)", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 42

==קישורים חיצוניים==
* 
* 

==הערות שוליים==

קטגוריה:הדור הרביעי לתנאים
קטגוריה:תלמידי רבי עקיבא
אבא יוסי בן חנן

אַבָּא יוֹסֵי בֶּן חָנָן, או אַבָּא יוֹסֵי בֶּן חַנִּין, היה תנא בדור השני, שמאמרים רבים שלו מובאים בספרות חז"ל.

== ממאמריו בהלכה ==
דבריו של אבא יוסי בן חנן בענייני הלכה מופיעים בתלמוד הבבלי, במסכתות יבמות, סוטה וזבחים, ובתלמוד הירושלמי במסכת בבא קמא, אך הוא מוזכר כבר במדרשי ההלכה התנאיים, במשנה ובתוספתא:
* במשנה במסכת מידות, הוא קובע כי היו שלושה עשר שערים לעזרה שכנגדם היו משתחווים, בניגוד לתנאים אחרים שסברו כי היו רק שבעה שערים.
* בתוספתא במסכת סוכה, הוא קובע כי הפיס בבית המקדש לא היה נערך בין כל הכהנים, אלא בין ראשי משמרות הכהונה.

== זיהויים נוספים ==
ייתכן שהוא "אבא איסי בן יוחנן" שמסר בשם שמואל הקטן את המימרא הבאה:

נראה שאינו זהה לאבא יוסי בן חנן שמסר מימרא בשם אבא כהן ברדלא, שכן האחרון היה בסוף תקופת התנאים, אלא מדובר באמורא אחר (אבא יוסי בן חנן איש ינוח או אבא יוסי בן יוחנן איש ירושלים, או שהיה אמורא נוסף בשם זה).

==לקריאה נוספת==
* 
* 
* מרדכי מרגליות (עורך), "אבא יוסי בן חנן", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 7–8

== קישורים חיצוניים ==
* 

==הערות שוליים==

קטגוריה:תנאים
קטגוריה:הדור השני לתנאים
קטגוריה:הדור החמישי לתנאים
נתן במברגר

הרב נתן במברגר (כ"א בשבט תר"ב, 1 בפברואר 1824 - כ"ח בניסן תרע"ט, 27 באפריל 1919) היה רבה הראשי של וירצבורג וגליל בוואריה.

==תולדות חייו==
במברגר נולד בווירצבורג בכ"א בשבט תר"ב לרבי יצחק דב במברגר.

בשנת תר"ל נשא לאשה את חנה בת יוסף פרלשטיין מקופנהגן להם נולדו 12 ילדים.

לאחר שנפטר אביו בשנת תרל"ט כיהן בתחילה כשנה בתפקיד זמני כרב העיר וראש בית המדרש למורים. לאחר כשנה בג' סיון תר"מ נערכו בחירות בהם זכה ברוב קולות נגד ד"ר מרדכי קורף, אולם הוועד שנוהל על ידי מתנגדיו פסלו ארבעים קולות מצידו ובכך החל דיונים בפני הממשלה שבסופו של דבר אישרה לבמברגר להמשיך בתפקיד. המאבק נגדו היה בעיקר מצד הרפורמים והמשיך שנים עד שנת תרמ"ו אז הוכתר במברגר רשמית על ידי הממשלה לרב העיר וירצבורג והמחוז לכל ימי חייו.

במברגר פעל רבות עבור אנשי ארץ ישראל ועמד בקשר אישי עם הרב יוסף חיים זוננפלד והרב אברהם יצחק הכהן קוק (הרב במברגר היה זה שחילץ את הראי"ה ממאסרו בתחילת מלחמת העולם הראשונה, ואירח אותו בביתו עד שעבר הרב קוק לשווייץ). במשך שנות כהונתו אסף 2,475,000 מארקים גרמניים של ימיו עבור מוסדות חשובים בארץ ישראל כבית החולים שערי צדק ועוד, והיה מפרסם בקביעות רשימות התורמים מדרום גרמניה.

הרב במברגר היה במרכז מאבקים בין קהילתו לרפורמים בעניינים הלכתיים שונים ביניהם קבורת אנשים שצוו לשרוף את גופם, הימום בהמות קודם שחיטתן, עשיית תנאי בקידושין. 

הרב במברגר היה רוכש ספרים רבים ומעריכים שספרייתו התורנית הייתה הגדולה ביותר בגרמניה בימיו.

נפטר מהתקף לב בכ"ח בניסן תרע"ט, ונקבר בבית העלמין בהוכברג פרבר וירצבורג.

==חיבוריו==
* לקוטי הלוי - מנהגי ק"ק ווירצבורג, ברלין תרס"ז.
* פקודת הלוים - הגהות על חידושי הרא"ה למסכת תענית, מיינץ תרל"ד.

==קישורים חיצוניים==

* ספרו [http://www.hebrewbooks.org/7456 לקוטי הלוי], באתר היברובוקס
* ספרו [http://www.hebrewbooks.org/34604 פקדת הלוים], באתר היברובוקס
* 
* 
* 

קטגוריה:רבנים אורתודוקסים גרמנים
קטגוריה:מחברי ספרי מנהגים
נתן במברגר
קטגוריה:וירצבורג: יהודים
קטגוריה:ילידי 1842

קטגוריה:גרמנים שנפטרו ב-1919
בנימין זאב רייך

רבי בנימין זאב וולף (וילהלם) רייך (ה' בחשוון תרי"ג, 18 באוקטובר 1852, קרלבורג – י"ז בתמוז תרפ"ט, 25 ביולי 1927, באדן, אוסטריה), היה רב אוסטרי-הונגרי. רבה של עיר הקיט באדן הסמוכה לווינה (Baden bei Wien), קרוב לחמישים שנה.

== ביוגרפיה ==
רייך נולד ב־1853 בקרלבורג , למשפחה רבנית הונגרית ידועה. אביו היה הרב אברהם יחזקאל רייך שכיהן אז כרב המקומי בקרלבורג, וסבו הוא הרב יעקב קופל אלטנקונשטט רבה של ורבו, ממנהיגי יהדות הונגריה האורתודוקסית.

למד בישיבת פרשבורג, ונסמך לרבנות בידי ראש הישיבה הרב שמחה בונם סופר, הרב חזקיה פייבל פלויט אב"ד שוראן ומחבר "לקוטי חבר בן חיים", והרב שמעון סידון רבה של טירנוי. נישא לסידוני זומר, ועבר לגור בסרבר . ב־1876 נולד להם בנם הבכור נתנאל.

ב־1880, בהיותו בגיל 27, התמנה כרבה של עיר הקיט והספא באדן, בהיותה עיר קיט שמשכה מבקרים רבים מכל גוני האוכלוסייה, וכך גם מכל גוני האוכלוסייה היהודית, כעשור קודם לכן נקרעה הקהילה היהודית המקומית הקטנה בין האורתודוקסים ליריביהם הנאולוגים, מאבק שליטה זה השפיע גם על הבחירות לרבנות, והרב וילהלם רייך קיבל את ההחלטה לנהל את קהילתו במסלול הסטטוס קוו אנטה; באופן דומה נהג אחיו הרב משה (מוריץ) רייך בבאנוביץ', לאחר פטירת אביהם ב־1888. אחיהם הבכור היה הרב יעקב קופל רייך, מראשי היהדות האורתודוקסית ההונגרית במאה ה-19 ותחילת המאה ה-20.

הרב בנימין זאב רייך היה מעורב גם בפעילות פוליטית, באוגוסט 1897 השתתף כציר בקונגרס הציוני העולמי הראשון, ובספטמבר 1923 השתתף בכנסייה הגדולה הראשונה של אגודת ישראל בווינה.

במאי 1898 נפטרה אשתו הראשונה, והוא נישא בראשית 1900 בזיווג שני לג'ני אלרן. בראשית המאה ה-20 הגיע לביקור בארץ ישראל, את רשמיו העלה בחוברת בשם "מזרחה" (בגרמנית).

בשבעה עשר בתמוז תרפ"ט (25 ביולי 1927), לאחר שנשא הספד בבית הקברות המקומי, חש ברע ונפטר. הוא נקבר באותו יום.

הותיר אחריו כתבים רבים. ספרייתו וכתביו נשלחו לארצות הברית לידי בנו הבכור, האגיפטולוג והבלשן פרופ' נתניאל יוליוס רייך, ועם מותו ב-1943 עברו יחד עם כל עזבונו לרשות דרופסי קולג' בפילדלפיה. מתוך אוסף זה הדפיס נכדו נחמן שטרנפלד, את הספר "אמן והלל" (בני ברק, תשע"א), הכולל חלק מהרצאותיו בענייני אקטואליה, שיעורים על ספר תהלים, ופירוש לפרקי אבות, לצד תשובות הלכתיות.

== כתביו ==
כל כתביו שהודפסו בחייו, נדפסו בגרמנית:

== קישורים חיצוניים ==
* [https://web.archive.org/web/20090905235452/http://www.library.upenn.edu/cajs/WRCONT.html ביוגרפיה של הרב בנימין זאב וולף רייך], בדף המבוא של "Wilhelm Reich Collection" באתר המרכז למחקרי יהדות מתקדמים
* 

;ספרו
* 

==הערות שוליים==

קטגוריה:רבנים הונגרים
קטגוריה:רבנים אוסטרים
קטגוריה:רבנים אורתודוקסים
קטגוריה:משפחת רייך
קטגוריה:משתתפי הקונגרס הציוני העולמי הראשון
קטגוריה:הונגרים שנולדו ב-1852

קטגוריה:נפטרים ב-1927
הוקי רצפה

משחק הוקי רצפה בגרמניה
הוקי רצפה (באנגלית: Floor hockey) הוא משחק ספורטיבי הדומה להוקי קרח, ממנו התפתח.

במשחק משחקות שתי קבוצות, המורכבות מ-5 שחקנים ושוער אחד. את המשחק נהוג לשחק על משטחי רצפה שטוחים, כגון מגרשי כדורסל כאשר השחקנים נוהגים ללבוש נעלי ספורט. השחקנים משתמשים במקלות מעוקלים כדי לשלוט בדיסקית במטרה לחבוטה לעבר שער הקבוצה היריבה ולהבקיע שערים. המטרה של כל קבוצה היא להבקיע את הדיסקית/כדור לשער של הקבוצה היריבה באמצעות המקל בלבד. הקבוצה אשר חבטה את הדיסקית/כדור יותר פעמים לתוך שער הקבוצה היריבה היא המנצחת.

המשחק נפוץ בעיקר באמריקה הצפונית (ארצות הברית וקנדה) ובאירופה.

== ציוד ==
לכל שחקן יש מקל (נהוג לשחק עם המקלות הסטנדרטיים של משחקי הוקי שדה, הוקי קרח, במקלות בנדי, או במקלות פלסטיק קלי משקל). במשחק לא נהוג תמיד לשחק באמצעות ציוד מגן.

ציוד השוער כולל קסדה עם רשת למיגון הפנים, מגן גרון, מגן חזה, מגני רגליים ו"מכנס" שמגן על הברכיים והירכיים.

בנוסף לכך נהוג להשתמש בדיסקית (Puck), או בכדור פלסטיק קל משקל, ובשני שערים.

== כללים ==
במשחק הוקי רצפה משתתפות 2 קבוצות המונות 6 שחקנים כל אחת: 5 שחקני שדה ושוער אחד. המשחקים נערכים על מגרשים שטוחים בגודל 29 מטרים על 15 מטרים. המטרה של כל קבוצה היא להבקיע את הדיסקית/כדור לשער של הקבוצה היריבה באמצעות המקל בלבד. הקבוצה אשר חבטה את הדיסקית/כדור יותר פעמים לתוך שער הקבוצה היריבה היא המנצחת.

השוערים רשאים להשתמש בכל אמצעי אפשרי כדי לעצור את הדיסקית/כדור (עם הגוף, הכפפות, או עם המקל שלהם).

משחק הוקי רצפה נמשך שתי מחציות בנות 20 דקות כל אחת, כאשר ישנה הפסקה בת 10 דקות בין המחצית הראשונה למחצית השנייה. אם בתום המחציות לא הושגה הכרעה, מתקיימת הארכה בת 5 דקות, שנערכת בשיטת "שער זהב" - הקבוצה הראשונה להבקיע בהארכה מוכרזת כמנצחת. אם המשחק לא הוכרע לאחר ההארכה, מתקיים דו-קרב מכות עונשין.

שעון המשחק נעצר במקרים של הבקעת שער, עבירה, פסק זמן, או אירוע חריג אחר. המשחק מתחדש בכדור ביניים (Faceoff) במרכז המגרש (שני כדורים בכל צד של המגרש ואחד מרכזי).

===עבירות===
על העבירות שלהלן השחקן שביצע את העבירה יוצא מהמשחק לשתי דקות:

* Tripping - לגרום לשחקן יריב למעוד או ליפול באמצעות המקל.
* Hooking - משיכת שחקן יריב מאחור באמצעות מקל ההוקי.
* Slashing - מכה לכוון יריב באמצעות מקל היורד מלמעלה כלפי מטה, גם אם המקל לא פגע ביריב.
* Interference - חסימת התקדמותו של שחקן יריב אשר לא מחזיק בדיסקית/כדור.
* High Sticking - המקל בו מחזיק השחקן עולה מעל לגובה המותניים שלו בכל שלב במהלך המשחק.
* Cross Checking - דחיפת היריב באמצעות המקל.
* Checking from behind - כניסת גוף בגוף בגבו של יריב שלא רואה את הפוגע ולא יכול להתגונן.

== ראו גם ==
* 
* הוקי שדה

== קישורים חיצוניים ==

קטגוריה:משחקי כדור
קטגוריה:משחקי מחבט
משאלוגיה

משאלוגיה (באנגלית: Wishology) היא טרילוגיית סרטי-טלוויזיה מצוירת ואחת מהסרטים המבוססים על סדרת האנימציה "קסם של הורים". היא נכתבה על ידי קווין סאליבן, סקוט פלווס ובוטץ' הארטמן ובוימה על ידי גארי קורנד. אורכה של הטרילוגיה הוא 135 דקות בסך הכל והיא הפרקים 95-100 בסדרה.

החלק הראשון, "ההתחלה הגדולה", שודר לראשונה בארצות הברית ב-1 במאי 2009, החלק השני, "החלק האמצעי המלהיב", שודר ביום למחרת, והחלק השלישי, "הסוף הסופי" שודר ביום אחרי כן. לפי מדד נילסן, החלק הראשון נצפה על ידי כארבעה מיליון איש החלק השני נצפה על ידי כ-3.6 מיליון איש. המלחין גיא מון זכה ב-2010 בפרס אנני עבור כתיבת המוזיקה לחלק הראשון של הטרילוגיה.

הטרילוגיה עוסקת בטימי טרנר, ילד בן 10 ובסנדקי הפיות שלו, וונדה וקוזמו, אשר תפקידם להגשים כל משאלה שיבקש. יום אחד, בעיר בה מתגורר טימי, דימסדייל, מופיעים רובוטים שנקראים "המחסלים" ונשלחים לחסל את "הנבחר" - טימי.

בהמשך הטרילוגיה, על מנת לנצח את המחסלים, נדרש טימי לחבר 3 שרביטים שאמורים ליצור כוח מספיק חזק בשביל להביס את האויב הראשי בסיפור אשר שולט במחסלים - החושך.

בנוסף לצוות השחקנים המקורי מהסדרה, משתתפים בסרט גם ג'ין סימונס ופול סטנלי מלהקת קיס בתפקיד עצמם. פטריק וורברטון וברנדן פרייזר, שאינם מדבבים דמויות בסדרה, דיבבו בטרילוגיה את הדמויות "המחריב" ו"טורבו רעם", ששימשו כדמויות ראשיות בסרט. הסרט מכיל גם פארודיות רבות על סרטים אחרים וביניהם המטריקס, שר הטבעות, הארי פוטר, גברים בשחור ומלחמת הכוכבים.

== הנבלים ==
המחסלים - רובוטים שנשלחו על מנת לתפוס את טימי. המחסלים מסוגלים לשאוב כל כוח שפועל עליהם לגוף הרובוטי שלהם, ובכך הכוח הזה נהיה חלק מהגוף שלהם, מה שנותן להם את האופציה להשתמש באותו הכוח שהופעל עליו נגד טימי וסנדקי הפיות.

המחסל הראשי - מהמחסלים שהחושך ניסה להשמיד עקב מרדנות, אך רצף אירועים מסוים הוביל לכך שכל מקורות הנפץ בעולם נשאבו אליו, מה שהביא לשליטתו בכדור הארץ.

החושך -היוצר של המחסלים, מטרתו היא לשאוב לתוכו את טימי על מנת שטימי בתוכו ירצה אותו בכך שפשוט ישהה בו, מה שיוביל לסיפוקו

== הפקה ==
בוטץ' הארטמן, יוצר הסדרה ומפיקה בפועל כתב את הטרילוגיה יחד עם סקוט פלווס וקווין סאליבן שהצטרפו לסדרה בעונה החמישית. הטרילוגיה בוימה על ידי גארי קונארד שהחל לביים פרקים בעונתה השנייה של הסדרה. המוזיקה נכתבה על ידי המלחין גיא מון, שכתב את המוזיקה לפרקים רבים בסדרה מאז יצירתה. כמו כל הפרקים בסדרה, הפרק משאלוגיה הופק באנימציה מצוירת ידנית בשילוב עם אנימציה ממוחשבת בידי החברות פרדראטור וביליונפולד עבור ניקלודיאון. הפקתם של שלושת חלקי הטרילוגיה ערכה 18 חודשים.

במקור, שלושת חלקי הטרילוגיה היו צפויים להיות משודרים ביום שישי, ה-1 במאי 2009 ובשני ימי השישי שלאחריו. עם זאת, בסופו של דבר הוחלט לשדר את שלושת חלקי הטרילוגיה בתאריך זה ובשני הימים הבאים לו. ב-3 ביוני 2011 שוחררה הטרילוגיה בגרסת DVD.

== שחקנים בגרסה האנגלית ==

==קישורים חיצוניים==
* 

קטגוריה:סרטי הנפשה אמריקאיים
קטגוריה:סרטי 2009
קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:קסם של הורים - סרטים
פולי הולידיי

פולי דין הולידיי (באנגלית: Polly Dean Holliday; נולדה ב-2 ביולי 1937) היא שחקנית אמריקאית זוכת 2 פרסי גלובוס הזהב על תפקידה בתור המלצרית פלורנס ג'ין "פלו" בסדרה "אליס".

==ביוגרפיה==
הולידיי נולדה בעיר ג'ספר שבאלבמה לוולמה וארנסט סאליבן הולידיי. היא למדה ב"מכללת אלבמה" והתנסתה לראשונה משחק ב"תיאטרון הרפרטוארי אסולו" שבעיר סראסוטה, פלורידה. לפני שפנתה לתחום המשחק הייתה הולידיי מורה לפסנתר.

==קריירת משחק==
===טלוויזיה===
הולידיי התפרסמה לראשונה באמצע שנות ה-70 של המאה ה-20 בזכות תפקיד משנה בו הופיעה בסדרה הקומית "אליס" שהתבססה על הסרט "אליס לא גרה כאן יותר". בסדרה שיחקה הולידיי בתור המלצרית פלורנס ג'ין "פלו", תפקיד אשר זיכה אותה ב-2 פרסי גלובוס הזהב לשחקנית המשנה הטובה ביותר בסדרת טלוויזיה ובשתי מועמדויות לפרס אמי.
דמותה הפופולרית של המלצרית פלו הובילה את חברת CBS לפתח ספין אוף בשם "פלו" בו הייתה הולידיי לשחקנית הראשית. היא הועמדה לפרס גלובוס זהב לתפקיד ראשי ולפרס אמי נוסף על גילום דמותה של פלו.

הולידיי הופיעה בקריירה הטלוויזיונית שלה גם בסדרה של ג'ון גרישם "הקליינט" וכשחקנית אורחת בסיטקומים "שפץ ביתך" בתור ליליאן, אמה של ג'יל טיילור ו-"בנות הזהב" בתור לילי, אחותה של רוז.

===קולנוע===
הולידיי שהצליחה בתור שחקנית טלוויזיה התפרסמה לראשונה כשחקנית קולנוע בשנת 1984 בהפקתו של סטיבן ספילברג "גרמלינס" בה שיחקה בתור גברת רובי דיגל. תפקיד בעבורו היא זכתה בפרס סאטורן לשחקנית המשנה.
בשנת 1993 השתתפה הולידיי בקומדיה "גברת דאוטפייר" בתפקיד גלוריה צ'ני שכנתם של משפחת הילארד. ב-1998 שיחקה בקומדיה "אבא מתארס" בתפקיד מרווה קולפ המנהלת ובעלת מחנה הקיץ.

===תיאטרון===
בשנת 1990 הועמדה הולידיי לפרס טוני על הופעתה בתפקיד ביג מאמה במחזה "חתולה על גג פח לוהט".

== פילמוגרפיה נבחרת ==
* גרמלינס (1984)
* ירח מעל פראדור (1988)
* גברת דאוטפייר (1993)
* מר טעות (1993)
* אבא מתארס (1998)
* תקפצו לי (2006)
* אשת החלומות (2007)
* משחק הוגן (2010)

== טלוויזיה ==
* אליס (1976–1980)
* פלו (1980–1981)
* הקליינט (1995–1996)
* שפץ ביתך (1993–1999)

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:אמריקאיות שנולדו ב-1937
קטגוריה:אמריקאים שנולדו ב-1937
קטגוריה:זוכות פרס סאטורן לשחקנית משנה בקולנוע
שמעון מקירנה

מזבח בתחנה החמישית בו[[ויה דולורוזה בירושלים - שמעון מקירנה עוזר לישו לשאת את הצלב]]
תהלוכת [[יום שישי הקדוש במלטה ושחזור נשיאת הצלב בידי שמעון מקירנה]]
[[ויטראז' בכנסייה באוסטריה תחתית המתאר את נשיאת הצלב בידי שמעון מקירנה]]
שמעון מקירנה (יוונית Σίμων ο Κυρηναίος) הוא דמות המופיעה בשלוש הבשורות הסינופטיות בברית החדשה, ולפיהן, בפקודת הרומאים סייע לישו לשאת את הצלב בדרך הייסורים. 

==זהותו==
המידע אודות שמעון מקירנה מועט, והבשורה על-פי מרקוס היא המפורטת ביותר בעניינו: 

לפי הבשורות, שמעון היה איש קירנה, עיר יוונית בצפון אפריקה אשר נשלטה על ידי האימפריה הרומית מאז שנת 96 לפנה"ס. בעיר התגוררה קהילה יהודית גדולה שתחילתה, ככל הנראה, בראשית המאה ה-3 לפנה"ס, והיא התקיימה לפחות עד מרד התפוצות, בתחילת המאה ה-2. רבים מיהודי קירנה שבו לירושלים והקימו בה, יחד עם יהודים מערים אחרות, קהילה ובית כנסת שכונה "בית הכנסת של החופשיים": 

לכן ייתכן כי שמעון התגורר בקירנה ועלה לרגל לירושלים כדי לחגוג את הפסח, ולחלופין, כי התגורר בירושלים דרך קבע. 

קיימת מסורת לפיה שני בניו של שמעון, אלכסנדרוס ורופוס, היו לימים למסיונרים, ואזכור שמם בבשורה תומך בסברה כי נודעה להם חשיבות מסוימת בנצרות המוקדמת, וכי שמותיהם לא היו זרים לקוראיה. מסורת נוספת גורסת כי רופוס אשר נזכר באיגרת פאולוס אל הרומאים, הוא רופוס בנו של שמעון מקירנה.

==נשיאת הצלב==
נשיאת הצלב בידי שמעון מונצחת בקפלה שבתחנה החמישית בוויה דולורוזה, במפגש הרחובות ויה דולורוזה והגיא ברובע המוסלמי. למרות שהדבר נכפה על שמעון בידי הרומאים, מעשהו נתפס בקרב נוצרים רבים כאצילי וכראוי להנצחה, והוא מייצג נקודת אור ותקווה בסבלו של ישו במהלך הפסיון. יש הגורסים כי הרומאים בחרו בשמעון מאחר שגילה סימפתיה או רחמים כלפי ישו, ולכן אף רואים בו כנמנה עם ראשוני הנצרנים; בעוד שאחרים נצמדים לכתוב ומדגישים כי לא עמדה בפניו ברירה. בסרט הפסיון של ישו כופים הרומאים על שמעון לשאת את הצלב נגד רצונו, אך עם התקדמות התהלוכה לעבר גולגותא, מגלה שמעון רחמים כלפי ישו ומסייע לו להעפיל אל הגבעה.

בסילידס הגנוסטיקן גרס בראשית המאה ה-2, כי לא היה זה ישו אשר סבל במהלך הפסיון, אלא שמעון מקירנה, וכי הוא, ולא ישו, נצלב לבסוף בשל טעות.

התנועה הקירנית שמרכזה בממלכה המאוחדת ובאירלנד (Cyrenian movement) בחרה בשמה בהשראת מעשיו של שמעון מקירנה, המראים כי לבני אדם מן השורה יש יכולת לשאת במעמסה הרובצת על כתפיהם של אחרים.

==קישורים חיצוניים==

==הערות שוליים==

קטגוריה:קדושים נוצרים
אלומת יונים ממוקדת

FIB
אלומת יונים ממוקדת (FIB-Focused Ion Beam) הוא מכשיר המיישם טכניקה לאנליזה ועיבוד חומר בקנה מידה ננומטרי באזור מוגדר וממוקד, העיבוד כולל הסרת שכבות ובניית שכבות. טכנולוגיה זאת  מיושמת בעיקר בתעשיית המוליכים למחצה, הנדסת חומרים ובתחום הביולוגי לניתוח ספציפי של דגימה.

== היסטוריה ==
מערכות FIB הראשונות המבוססות על טכנולוגיית פליטת השדה פותחו על ידי לוי-סטי ועל ידי ג'ון אורלוף וסוונסון בשנת 1975 והשתמשו במקורות יינון שדה גז (GFISs). בשנת 1978 נבנה ה-FIB הראשון המבוסס על מקורות יינון מבוססי מתכת נוזלית (LMIS) על ידי סליגר.

== עקרון הפעולה ==
עקרון הפעולה של FIB
מערכות FIB פועלות באופן דומה למיקרוסקופ אלקטרונים סורק (SEM), פרט לכך שבמקום אלומה של אלקטרונים משתמשות באלומה ממוקדת של יונים (בדרך כלל גליום).
זרם רציף של יונים נעים יחד נקרא אלומת יונים, יון הוא אטום או מולקולה עם מטען חשמלי. מטענים חשמליים נסחפים לפי כיוון שדה חשמלי; לכן, ניתן להשתמש בשדות חשמליים כדי לכוון את אלומת היונים.
העבודה אפשרית בשני מצבי פעולה, זרמי אלומה נמוכים להדמיה וזרמי אלומה גבוהים לשיקוע או לנידוף נקודתי. עיבוד FIB מכרסם בחומר על ידי פגיעת אלומת יונים ממוקדת בעלת אנרגיה גבוהה בחלק המעובד, האנרגיה הקינטית של היונים בקרן מאפשרת להדוף אטומים מפני השטח, תהליך זה נקרא נידוף.
המכשיר בנוי מעמודה שבראשה ממוקם תותח היונים ובתחתיתה יושב הדגם. התותח והדגם ממותחים כך שכיוון השדה הבנוי הוא מהתותח לדגם. מואצים לאנרגיה של 1-50keV, וממוקדים על הדגם על ידי עדשות אלקטרוסטטיות. מקור היונים מייצר אלומות יונים בעלות צפיפות זרם גבוהה עם התפשטות אנרגיה קטנה מאוד.
מיקום אלומת היונים הפוגעת בדגם נשלט על ידי סלילי סריקה ממוחשבים, החומר המיועד מעובד באופן ממוחשב, בכך ניתן לייצר צורות מורכבות למדי ולשחזר את העיבוד במידת הצורך.

===מקור לאלומת היונים===
המקור הנפוץ ביותר לתותח היונים הוא מקור יונים ממתכת נוזלית ( Liquid metal ion source - LMIS) מגליום (Ga), אך קיימים גם מקורות יוניים המבוססים על זהב (Au) ואירידיום (Ir) במקום גליום.
במגע גליום עם מחט טונגסטן זורם הגליום לקצה המחט שבו מקיימים כוחות מנוגדים של מתח פנים ושדה חשמלי היוצרים קצה חוד בצורה שנקרא חרוט טיילור, רדיוס חוד חרוט זה הוא קטן מאוד (בערך 2 ננומטר). השדה החשמלי העצום בחוד (יותר מ-1x108V/cm) גורם ליינון ופליטת אטומי גליום.

== שימושים ==
* נידוף – כרסום בחומר.
* שיקוע – הרכבת שכבות על פני הדגימה.
* חקר כשלים ברכיבים (מעגלים מודפסים, טרנזיסטורים) ותיקונם.
* הכנת דגימות ל-TEM.
* ייצור TIP ל-FIP ולמיקרוסקופ כוח אטומי - AFM.
* הנדסה הפוכה - גילוי עקרונות טכנולוגיים והנדסיים של מוצר דרך ניתוח המבנה שלו. דבר זה מיושם בעיקר בתעשיית המוליכים למחצה שמבוססת על טכנולוגיה פלאנרית המרבדת שכבות דקות אחת על-גבי חברתה. הנדוס הפוך פירושו הסרת שכבה אחר שכבה.

==קישורים חיצוניים==

קטגוריה:ננוטכנולוגיה
קטגוריה:מיקרוסקופיה
קטגוריה:פיזיקה: מתקני ניסוי ותצפית
720p

[[תרשים הממחיש את ההבדלים בין רמות ההפרדה (רזולוציה) השונות:8K, 4K, 2K, UHD, HD, SD]]
720p (באנגלית: Standard HD) היא רמת רזולוציה המציינת כמות של 720 על 1280 פיקסלים. רמת רזולוציה זו נחשבת לרמה הבסיסית ביותר של הפרדה גבוהה, 

720 מציין את כמות הפיקסלים האנכיים, לאורכו של הצג (ציר <math>y</math>), בעוד ש-1280 מציין את כמות הפיקסלים האופקיים, לרוחבו של הצג (ציר <math>x</math>).

האות "p" ב"720p" מציינת "סריקה פרוגרסיבית" ("Progressive"), בעוד ש- "i" ב-"720i" מציינת "וידאו שזור" ("Interlaced")<ref></ref>.

== רזולוציות ==
{| class="wikitable"
!סטנדרטים
!רזולוציות
!יחס גובה-רוחב
|-
|טלוויזיות קטנות
|960×720
|4:3
|-
|סטנדרטי
|1280x720
|16:9
|}

==ראו גם==
* שזירה (מפת סיביות)- באנגלית

== קישורים חיצוניים ==

== הערות שוליים ==

קטגוריה:פורמטים דיגיטליים
קטגוריה:טכנולוגיה תקשורתית
פודילסק

פודילסק (באוקראינית: Подільськ, בשנים 1935-2016: Котовськ, קוטובסק; ברומנית: Birzula, בירזולה) היא עיר במחוז אודסה שבאוקראינה. בפודילסק יש כ-40,700 תושבים (2014).

==היסטוריה==
שמה המקורי של העיר הוא בירזולה. הייתה עיר הבירה של הרפובליקה הסובייטית הסוציאליסטית האוטונומית מולדובה בין השנים 1928-1929. העיר ידועה בשל היותה מקום קבורת המנהיג הצבאי הסובייטי גריגורי קוטובסקי במאוזוליאום. ב-1935 שמה של העיר שונה לקוטובסק כהוקרה לקוטובסקי. המאוזוליאום הושמד בזמן הכיבוש הרומני של טרנסניסטריה.

העיר הייתה מסלול רכבת מרכזי בקו שעובר בין אודסה לז'מרינקה. הפסל של לנין בעיר הוסר ב-9 בדצמבר 2013 ובמאי 2016, כחלק ממהלך כולל לשינוי שמות מקומות הקשורים לשלטון הקומוניסטי באוקראינה, שמה של העיר שונה לפודילסק, כהוקרה לחבל פודוליה בו היא שוכנת.

==יהודי העיר==
טרם פרוץ מלחמת העולם השנייה התגוררו בעיר כ-2,700 יהודים, כ-15% מתושביה. בתקופה הסובייטית פעל בעיר בית ספר יידי.

עם כיבוש העיר בידי הגרמנים והרומנים ב-6 באוגוסט 1941, רצחו אלו כמאה מיהודיה, ולאחר מכן, ריכזו את יהודי העיר בגטו שהוקם בה. בנובמבר 1941, חודשיים לאחר סיפוח אזור העיר לחבל טרנסניסטריה הרומני, גורשו יהודי העיר לדובוסרי, תוך רצח כ-50 יהודים בדרך. בדובוסרי עצמה נרצחו כ-600 מיהודי העיר.

מסוף שנת 1941 שימשה העיר כנקודת מעבר ליהודים שגורשו לטרנסניסטריה מבוקובינה ומבסרביה, ואלו רוכזו באופן זמני בגטו שהוקם במבנה של בית ספר מקומי. בהמשך הועברו יהודים אלו למחנות ולגטאות שונים במחוזות גולטה ובלטה, שם רובם נספו. מאות בודדות של יהודים שהושארו בעיר הועסקו בה בעבודות כפייה בתנאי רעב. ב-31 במרץ 1944 שוחררה העיר בידי הצבא האדום.

==לקריאה נוספת==
* 

==קישורים חיצוניים==

* 
* 

קטגוריה:מחוז אודסה: ערים
קטגוריה:קהילות יהודיות באוקראינה
קטגוריה:גטאות באוקראינה
קטגוריה:יישובים שהוקמו ב-1865
Too Weird to Live, Too Rare to Die!

הוא אלבום האולפן הרביעי של הלהקה האמריקאית פאניק! אט דה דיסקו. האלבום יצא לאור ב-8 באוקטובר 2013 דרך חברות התקליטים Decaydance ו-Fueled by Ramen. אלבום זה הוא האלבום הראשון של הלהקה בו משתתף הגיטריסט דלון וויקס, שהצטרף לראשונה ללהקה בשנת 2009.

האלבום הגיע למקום השני במצעד האלבומים של ארצות הברית, בילבורד 200, שם מכר כ-84,000 עותקים בשבוע הראשון להוצאתו.

== סינגלים ==
* Miss Jackson - יצא לאור ב-15 ביולי 2013 כסינגל הראשון מהאלבום, בו משתתפת הזמרת לולו. ביום הוצאתו פורסם גם הקליפ לשיר, יחד עם שם האלבום ותאריך הוצאתו. השיר מדבר על חוויותיו המיניות הראשונות של סולן הלהקה, ברנדון יורי. בשבוע הראשון להוצאתו מכר השיר כ-56,000 הורדות דיגיטליות.
* This Is Gospel - יצא לאור ב-12 באוגוסט 2013, יחד עם הקליפ לשיר, כסינגל השני מהאלבום. השיר מדבר על התמכרותו לאלכוהול של מתופף הלהקה, ספנסר סמית'.
* Girls/Girls/Boys - יצא לאור ב-8 באוקטובר 2013 כסינגל השלישי מהאלבום. נושא השיר תואר על ידי בסיסט הלהקה, דלון וויקס, כהמצאות במשולש רומנטי מורכב עקב נטיות מיניות שונות. הקליפ לשיר צולם בהשראת הקליפ לשיר "" של הזמר ד'אנג'לו.
* Nicotine - יצא לאור כסינגל הרביעי מהאלבום ב-6 במאי 2014.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| זהב
| 40,000
|-
! הממלכה המאוחדת (BPI)
| זהב
| 100,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

== הערות שוליים ==

קטגוריה:אלבומי פאניק! אט דה דיסקו
קטגוריה:אלבומים באנגלית
קטגוריה:אלבומים שהופקו על ידי בוץ' ווקר
קטגוריה:אלבומי זהב בממלכה המאוחדת
קטגוריה:אלבומי פלטינה בארצות הברית
מגדל בנק אוף אמריקה

מגדל בנק אוף אמריקה (באנגלית: Bank Of America Tower) הוא גורד שחקים בגובה 366 מטר הממוקם בשדרה השישית, פינת רחוב 42 במידטאון מנהטן, ניו יורק, ארצות הברית.
המגדל הוא הבניין השמיני בגובהו בניו יורק, אחרי מגדל החירות, שדרת פארק 432 והאמפייר סטייט בילדינג ועשירי בגובהו בארצות הברית.

הבנייה הושלמה בשנת 2009 בעלות של כמיליארד דולר. המגדל הוא אחד המבנים היעילים והידידותיים לסביבה בעולם. בחודש יוני 2010, הוכתר כבניין הגבוה הטוב ביותר על ידי המועצה לבניינים גבוהים וסביבת מחיה עירונית.

==פרטים==
הצריח הארכיטקטוני של המגדל בגובה 77.9 מטר הוצב ב-15 בדצמבר 2007. הבניין בן 58 קומות ומכיל 195,096 מטרים רבועים של שטחי משרדים, שלושה דרגנועים ו-52 מעליות מתוצרת יצרנית המעליות השווייצרית שינדלר גרופ. מספר מבנים נהרסו כדי לפנות מקום למגדל, ביניהם מלון דיפלומט, מבנה בן 13 קומות והתיאטרון של הנרי מילר, שנבנה מחדש ונפתח מחדש במיקומו הקודם. מגדל בנק אוף אמריקה נחשב מודל עולמי לאדריכלות ירוקה של גורדי שחקים.

==ראו גם==
* גורדי שחקים בניו יורק

== קישורים חיצוניים ==

* 
* 
* 

בנק אוף אמריקה, מגדל
ננדה

ננדה (בצרפתית: Nendaz) היא רשות מקומית הכוללת כ-15 כפרים באזור קונטיי בקנטון ואלה שבשווייץ.

==היסטוריה==
ננדה מוזכרת לראשונה בשנת 984 בשם Nenda. בעבר נודעה גם בשמה הגרמני ניינד (Neind) אך כיום שם זה אינו בשימוש.

==גאוגרפיה==
שטחה של ננדה נמצא במרכזו של קנטון ואלה ומשתרע מהגדה השמאלית של נחל הרון שבגובה 490 מטר מעל פני הים, ועד לפסגת רוזאבלאנש (Rosablanche) המתנשאת לגובה של 3,336 מטר.

בשטחה נכללים כ-15 כפרים ועיירות, בהם:

* באס-ננדה (Basse-Nendaz)
* אוט-ננדה (Haute-Nendaz)
* סיבייה (Siviez)
* ביאדרון (Bieudron)
* אפרוז (Aproz)
* באר (Baar)
* בריניון (Brignon)
* בזון (Beuson)
* פה (Fey)

נכון לשנת 2012 שטחה של ננדה הוא 85.9 קמ"ר, כאשר 25.4% משמשים לגידולים חקלאיים, 31.7% הם שטחים מיוערים, 5% הם שטחים מיושבים (מבנים ודרכים) ו-37.9% הם אדמה לא-יצרנית.

==דמוגרפיה==
בננדה מתגוררים (נכון לדצמבר 2012) 6,005 תושבים, מהם 10.2% הם אזרחים זרים.

בעשר השנים האחרונות גדלה האוכלוסייה ב-10.6%, מהם 8.5% על ידי הגירה ו-1.1% על ידי גידול טבעי.

94% מהאוכלוסייה דוברים צרפתית כשפת אם, 3.1% דוברים גרמנית, 0.8% דוברים פורטוגזית, 23 תושבים דוברים איטלקית ו-2 תושבים דוברים רומאנש כשפתם הראשונה.

66.9% מהתושבים הם ילידי ננדה, 14.2% נולדו בעיירה אחרת בקנטון ואלה, 8.2% בעיר אחרת בשווייץ, ו-7.5% נולדו מחוץ לשווייץ.

התפלגות האוכלוסייה לפי גילאים (נכון לשנת 2000) היא 24.7% בגילאי 0-19, 59.5% בגילאי 20-64, ו-15.8% הם בגיל 64 ומעלה.

==תיירות==
===תיירות חורף===
ננדה היא חלק מאתר הסקי "ארבעת העמקים" הכולל גם את העיירות וזונה (Veysonnaz), תיאון (Thyon), ורבייה (Verbier), צומה (La Tzoumaz) ואבולן (Evolène) ומהווה את אחד מאתרי הסקי הגדולים בשווייץ.

===תיירות קיץ===
בימי הקיץ פועלים בננדה מספר רכבלים, בעיקר מהעיירה סיבייה (Siviez) שם ישנם גונדולה שעולה לפסגת פלאן דו פו (Plan Du Fou), רכבל כיסאות שעולה לפסגת קומבטסלין (Combatseline) ובנוסף רכבל כיסאות שמגיע לטורטן (Tortin), שם ישנו רכבל נוסף שעולה לפסגת המון-פור (Mont-Fort) המתנשאת לגובה של 3,329 מטר מעל פני הים וממנה ניתן לראות את כל ההרים סביב. בעיירה הוט-ננדה ישנה גונדולה העולה לפסגת טרקואה (Tracouet) שם קיימים מתקני משחקים לילדים, וכן אגם טרקואה (lac de Tracouet).

בנוסף יש בננדה למעלה מ-200 ק"מ של מסלולי הליכה ומסלולי אופניים.

==קישורים חיצוניים==

* 
* [http://www.nendaz.ch אתר התיירות בננדה]
* [https://web.archive.org/web/20100816020318/http://www.onthemountain.ch/nendaz-ski.php?school&valais-shop-location=ski-snowboard-school-sport-shop-Nendaz-4Valleys בית הספר לסקי בננדה]
* [https://web.archive.org/web/20140912163707/http://www.onthemountainpro.co.uk/ מסלולי סקי וסנובורד בננדה]

==הערות שוליים==

קטגוריה:ואלה: ערים
ואנס ג'וי

ג'יימס קיו (באנגלית: James Keogh; נולד ב-1 בדצמבר 1987), המוכר בשם הבמה ואנס ג'וי (Vance Joy), הוא זמר ויוצר אוסטרלי. סגנונו מאופיין כאינדי פולק. לצד השירה, ג'וי נוהג לנגן בגיטרה ויוקולילי.

== קריירה מוזיקלית ==
ב-22 במרץ 2013, הוציא ואנס ג'וי מיני-אלבום בכורה בשם God Loves You When You're Dancing. הסינגל Riptide יצא יחד עם האלבום וזכה להצלחה באוסטרליה ובעולם. Riptide דורג שישי במצעד האוסטרלי והגיע לראשי המצעדים גם בארצות רבות באירופה. בישראל דורג שני. בעקבות הצלחת הסינגל, חתם ג'וי על חוזה לחמישה אלבומים בחברת התקליטים האמריקאית אטלנטיק רקורדס.
אלבום הבכורה המלא Dream Your Life Away יצא לאור ב-5 בספטמבר 2014 והוא מכיל שירים חדשים לצד שירים ממיני-האלבום.

בשנת 2017 הוציא שני סינגלים. ב-23 בפברואר 2018 הוציא אלבום בשם "Nation of Two". האלבום היה במקום הראשון במצעדי המוזיקה באוסטרליה.

==דיסקוגרפיה==
=== אלבומי אולפן ===
* 2014: Dream Your Life Away
* 2018: Nation of Two
* 2022: In Our Own Sweet Time

=== אלבומי לייב ===
* 2018: Live at Red Rocks Amphitheatre
* 2023: Live at the Sydney Opera House

=== מיני-אלבומים ===
* 2013: God Loves You When You're Dancing

==קישורים חיצוניים==

* 

==הערות שוליים==

קטגוריה:מוזיקאים אוסטרלים
קטגוריה:זמרים-יוצרים אוסטרלים
קטגוריה:בוגרי אוניברסיטת מונש
קטגוריה:אוסטרלים שנולדו ב-1987